BOVARY-WEB	Era flaira des sauses penetraue a trauèrs dera paret pendent eth cors deth temps des consultes dera madeisha manèra que dera codina estant s’entenie tossir as malauts de laguens deth gabinet e dera pèça que daue tath pati a on i auie er estable; qu’ère ua cramba esbodelada, damb un horn, que servie de cerèr, de magasèm, a on apilerauen era lenha, plia de herralha, de botes uedes, d’utisi de pagès inservibles e de tota ua auta quantitat d’anticalhes polsoses que d’eres ère impossible endonviar er usatge.